open-index/open-wikipedia-markdown huggingface dataset:
Tydelik Terminaal

***Tydelik Terminaal*** is 'n ligte dramareeks wat handel oor hoe 'n twee-en-twintig-jarige honneursstudent die lewe navigeer nadat sy met kanker gediagnoseer is.

*Tydelik Terminaal* is voorheen op Woensdagaande op KykNET, DStv kanaal 144 uitgesaai.

Die reeks is ook beskikbaar op DStv Now.

## Reekse 
## Produksie 
Die reeks speel af oor die ses maande waartydens sy chemoterapie ondergaan, besties raak met die oues van dae, haar studies probeer voltooi, en boonop onverwagse lewenservaring en wysheid opdoen.

Tydelik Terminaal put inspirasie uit die skepper van die reeks, Elanie Rupping, se eie stryd teen kanker. Etienne Fourie behartig grootliks die regie van die reeks.

## Rolverdeling 
* Carla Smith as Kittie Claassen
* Eve Rasimeni as Mandy Cilliers
* Hendrik Nieuwoudt as Fanie Nortje
* Arno Greef as Drikus Naude
* Almar Muller as Joubert Muller
* Anna-Mart van der Merwe as Julie Harrison
* Frank Opperman as Len Harrison
* Ruan Blum as Louis Els
* Henrietta Gryffenberg as Suzet Holtzhauzen

## Episodes 
### Reeks 1 (2019)
Gliprok

[duimnael|[Jane Leeves dra in 1995 'n blou gliprok.]]
'n **Gliprok** is vrouedrag wat baie soos 'n onderrok lyk. Dit word tradisioneel op die vooroordeel gesny, met spaghettibande. Die rokkies is in die eerste dekade van die 20ste eeu wyd gedra as deel van die onderklere-as-boklere-neiging, toe hulle gemaak was van gelaagde chiffon, poliëster-satyn en charmeuse, en dikwels met kant afgerond was.  

Die gliprok het soos 'n onderkleed gelyk, maar was bedoel om gesien te word, en deur die gebruik van kant en sagte elemente, kan iemand 'n blik op die liggaam daaronder kry. 

Ontwerpers wat bekend is vir hul gliprokkies is onder andere John Galliano, wie se debuutontwerp vir Dior 'n kant-afgewerkte rokkie was wat in 1996 deur Diana, Prinses van Wallis gedra is;  Calvin Klein en Narciso Rodriguez.

## Verwysings
Ga-Makanye

**Ga-Makanye** is 'n klein nedersetting in die Polokwane Plaaslike Munisipaliteit, Capricorn-distrik in die Limpopoprovinsie.

## Bekende boorlinge 
* Maite Nkoana-Mashabane, Suid-Afrikaanse politikus (* 1963)

## Sien ook 
* Lys van nedersettings in Suid-Afrika

## Verwysings
Seksualiteit

**Menslike seksualiteit** is die manier waarop mense hulle seksueel uitdruk. Dit sluit biologiese, erotiese, fisieke, emosionele, sosiale en spirituele gevoelens en gedrag in. Omdat dit ’n breë term is waarvan die betekenis van tyd tot tyd wissel, is daar nie ’n presiese definisie nie. 

Fisieke en emosionele aspekte van seksualiteit sluit in verbintenisse tussen individue wat uitgedruk word deur gevoelens van liefde, vertroue en sorg. Seksualiteit beïnvloed ook en word beïnvloed deur kulturele, politieke, regs-, filosofiese morele, etiese en godsdienstige aspekte van die lewe. Hoewel geen enkele teorie oor die oorsaak van seksuele oriëntasie al wye ondersteuning gekry het nie, is daar aansienlik meer bewyse van niesosiale oorsake as van sosiale oorsake, veral onder mans. 

Evolusionêre perspektiewe oor seks, voortplanting en voortplantingstrategieë asook die sosialeleerteorie verskaf verdere opinies oor seksualiteit. Sosiaalkulturele aspekte van seksualiteit sluit in historiese ontwikkelings en godsdienstige oortuigings. Sommige kulture word beskryf as seksueel onderdrukkend. Die studie van seksualiteit sluit ook in menslike identiteit binne sosiale groepe, seksueel oordraagbare infeksies en geboortebeperkingsmetodes.

## Verwysings 
## Eksterne skakels
*
*15px Hierdie artikel is vertaal uit die Engelse Wikipedia
Siviele sameswering

'n **Siviele sameswering** of samespanning is 'n ooreenkoms tussen twee of meer partye om 'n derde party van wettige regte te ontneem of om 'n derde party te mislei om 'n onwettige doel te bereik. 'n Sameswering kan ook verwys na 'n groep mense wat 'n ooreenkoms maak om 'n vennootskap te vorm waarin elke lid die agent of 'n vennoot van elke ander lid word en beplan of instem om 'n daad te pleeg. Dit is nie nodig dat die samesweerders in alle fases van die beplanning betrokke is of van alle besonderhede bewus is nie. Die vrywillige ooreenkoms en openlike optrede deur een samesweerder ter bevordering van die plan is die belangrikste elemente wat nodig is om 'n sameswering te bewys. 

Daar kan 'n sameswering bestaan, hetsy wettige middele word gebruik om onwettige resultate te bewerkstellig, of onwettige middele wat gebruik word om iets wettigs te bewerkstellig. In Suid-Afrika is die misdaad van sameswering beperk tot ooreenkomste om 'n misdaad te pleeg, en sluit wel dade soos terrorisme en sabotasie in, terwyl in ander jurisdiksies word dit wyer geïnterpreteer en selfs as daar geen misdaad betrokke is nie, kan die persone wat beskadig is, 'n siviele saak teen sameswering aanhangig maak.

Die wettige elemente wat nodig is om 'n siviele sameswering tot stand te bring, is wesenlik dieselfde as vir die totstandkoming van 'n kriminele sameswering, dit wil sê daar is 'n ooreenkoms tussen twee of meer natuurlike persone om die wet op 'n sekere tyd in die toekoms te oortree of 'n wettige doelwit op onwettige wyse te bereik. Die strafreg vereis dat een van die samesweerders 'n openlike stap neem om die onwettige daad te bewerkstellig om die werklikheid van hul voorneme om die wet te verbreek, te demonstreer, terwyl in 'n siviele sameswering is 'n openlike stap om die onregmatige doel te bereik nie nootwendig nodig nie. 

Etimologies kom die term van die Latynse *con-* "met, saam" en *spirare* "om asem te haal".

## Verwysings
Emiraat Dirija

Die **Emiraat Dirija** (Arabies: إمارة الدرعية) was die **eerste Saoediese staat**. Dit is in 1744 gestig toe die prediker Mohammad ibn Abdoel-Wahhab en prins Mohammad ibn Saoed ’n bondgenootskap gesluit het om ’n sosiaal-godsdienstige hervormingsbeweging te stig om die baie state op die Arabiese Skiereiland te verenig en van Ottomaanse imperialisme te bevry.

In die loop van die 18de eeu het die Saoedi's die grootste deel van die skiereiland, waaronder die heilige stede Mekka en Medina, onder hulle gesag verenig. In die Ottomaans-Saoediese Oorlog van 1811-1818 is die emiraat deur die Ottomaanse Ryk verslaan.

Die Saoedi's was egter daartoe verbind om ’n tweede Saoediese staat te stig wat tot in 1891 geduur het en later ’n derde staat, Saoedi-Arabië, wat vandag nog bestaan. Die manier waarop Mohammad ibn Saoed sy regering – wat op Islamitiese beginsels geskoei was – saamgestel het, dien vandag nog as model vir die heersers van die Huis van Saoed.

## Sien ook
* Tweede Saoediese staat
* Saoedi-Arabië

## Verwysings 
## Bronne
*15px Hierdie artikel is vertaal uit die Nederlandse Wikipedia
Cobus Visser

**Cobus Visser** (2 April 1949 - 28 Oktober 2019) was 'n Suid-Afrikaanse teater-, televisie-, en rolprentakteur.

## Verwysings 
## Eksterne skakels 
*
Emiraat Nadjd

Die **emiraat Nadjd** (Arabies: إمارة نجد) was die naam van die **tweede Saoediese staat**, wat van 1824 tot 1891 bestaan het. Dit het hoofsaaklik bestaan uit die sentrale deel van wat vandag Saoedi-Arabië is. 

Die Tweede Saoediese staat is gestig nadat die Ottomaanse Ryk die eerste Saoediese staat in die Ottomaans-Saoediese Oorlog (1811-1818) tot ’n val gebring het.

Met die tweede Saoediese staat is die mag van die Huis van Saoed herstel. Die verowering van Riaad word algemeen beskou as die stigting van die staat. Die land is gekenmerk deur verskeie interne konflikte in die Saoedi-familie en dit het eindelik tot die val van die emiraat gelei. Dit is in 1891 deur die Huis van Rasjid verower.

## Sien ook
* Eerste Saoediese staat
* Saoedi-Arabië

## Verwysings 
## Bronne
*15px Hierdie artikel is vertaal uit die Nederlandse Wikipedia
Wahhabisme

**Wahhabisme** of **Wahabisme** (Arabies: الوهابية, *al-Wahhābiya(h)*) is ’n Islamitiese beweging wat deur Mohammad ibn Abd al-Wahhab gestig is. Dit is al beskryf as "ultrakonserwatief", "streng", "fundamentalisties", of "puriteins"; as ’n Islamitiese "hervormingsbeweging"  om "suiwer monoteïstiese aanbidding" (*tawhid*) te herstel" deur aanhangers; en as ’n "afwykende sektariese beweging", en verdraaiing van Islam deur teenstanders. 

Aanhangers van Wahhabisme verwerp gewoonlik die term en verkies om *Salafi* of *muwahhid* genoem te word; volgens hulle lê dit klem op die beginsel van *tawhid* (die "uniekheid" en "eenheid" van God) of monoteïsme. Hulle beskuldig dikwels ander Moslems daarvan dat hulle *sjirk* (afgodsdiens) beoefen. 

Wahhabisme volg die teologie van die Hanbali-skool van regswetenskap, hoewel Hanbalileiers Ibn Abd al-Wahhab se sienings verwerp. Hy het ’n hervormingsbeweging in die afgeleë en ylbevolkte streek Nadjd begin en ’n suiwering gepredik van sulke wydverspreide Soennipraktyke soos die verering van heiliges en die besoek van hul grafte – wat dwarsdeur die Islamitiese wêreld beoefen is, maar wat hy as afgodediens en nuwighede in Islam (''bid'ah'') beskou het.

Die alliansie tussen aanhangers van Ibn Abd al-Wahhab en die opvolgers van Mohammad bin Saoed (die Huis van Saoed) het ’n blywende een blyk te wees. Die Huis van Saoed het sy polities-godsdienstige alliansie met die Wahhabisekte gehandhaaf, dwarsdeur die goeie en slegte tye van hulle politieke mag oor die volgende 150 jaar, tot met die stigting van Saoedi-Arabië in 1932 en daarna. Vandag is Ibn Abd Al-Wahhab se leerstellings die amptelike vorm van Soenni-Islam in Saoedi-Arabië. Met behulp van geld uit petroleumuitvoer en ander faktore het die beweging aan die begin van die 1970's geweldig gegroei en het dit nou ’n wêreldwye invloed. 

## Wahhabisme vandag
Die "grense" van Wahhabisme is moeilik om te bepaal, maar deesdae word die terme "Wahhabi" en "Salafi" dikwels afwisselend gebruik en word hulle beskou as bewegings met verskillende oorspronge wat sedert die 1960's saamgesmelt het. Wahhabisme is egter ook al ’n "spesifieke oriëntasie binne Salafisme" genoem, of ’n ultrakonserwatiewe, Saoediese tak van Salafisme. Ramings van die hoeveelheid aanhangers van Wahhabisme wissel, met een bron (Mehrdad Izady) wat reken daar is minder as 5&nbsp;miljoen Wahhabiete in die Persiese Golf-streek (in vergelyking met 28,5&nbsp;miljoen Soenniete en 89&nbsp;miljoen Sjiiete). 

Wahhabisme is al daarvan beskuldig dat dit ’n "bron van globale terrorisme" is wat die ideologie van ISIL aanvuur, en as die oorsaak van onenigheid in Moslemgemeenskappe deur Moslems wat nie met die Wahhabi-definisie van monoteïsme saamstem nie, te veroordeel as afvalliges en niegelowiges wat verdien om te sterf.> Dit is ook al gekritiseer vir die vernietiging van historiese heiligdomme, mausoleums en ander Moslemse en nie-Moslemse geboue en artefakte.

## Verwysings 
## Bronne
*15px Hierdie artikel is vertaal uit die Engelse Wikipedia

## Eksterne skakels
Sophie Wilmès

**Sophie Wilmès** (gebore op 15 Januarie 1975 in Elsene/Ixelles) is 'n Belgiese politikus van die Franstalige, liberale Mouvement Réformateur-party (MR). Van Oktober 2019 tot Oktober 2020 was sy die eerste vroulike eerste minister van België gewees. Van Oktober 2020 tot Julie 2022 was sy die adjunk-premier en onder meer die minister van Buitelandse Sake in die De Croo-kabinet gewees.

Wilmès het in Grez-Doiceau (teenswoordig 'n munisipaliteit in die provinsie Waals-Brabant) grootgeword. Sy het toegepaste kommunikasiekunde en finansiële bestuur gestudeer en by die Europese Kommissie en 'n prokureursfirma gewerk.

Sy was vanaf 2000 tot 2006 'n lid van die munisipale raad van Ukkel in die Brusselse Hoofstedelike Gewes gewees. Sedert 2007 dien sy as 'n lid van die munisipale raad van Sint-Genesius-Rode in die provinsie Vlaams-Brabant en was tewens vanaf 2007 tot 2015 'n skepe van hierdie munisipaliteit gewees. Wilmès was ook vanaf 2012 tot 2014 die verteenwoordigende lid van die Union des Francophones-party in die provinsiale raad van Vlaams-Brabant gewees. Verder het sy vanaf Oktober 2014 tot September 2015 in die Kamer van Verteenwoordigers gedien, en was vanaf September 2015 tot Oktober 2019 'n federale minister in die regeringskabinette van Michel I en Michel II gewees.

Sophie Wilmès is van Joodse afkoms, is getroud met 'n Australiër en het vier kinders.

## Eksterne skakels 
*  Sophie Wilmès, Belgiese Owerheid
*  België heeft een nieuwe, Joodse premier – alles wat u moet weten over Sophie Wilmès, Jonet.nl, 30 Oktober 2019
*  Sophie Wilmès se webwerf
Skepe (bestuur)

**Skepe** is die benaming vir 'n stadsraadslid in Vlaandere. In Wallonië word 'n skepe *échevin* genoem.

Die kollege van burgemeester en skepene (soos in Suid-Afrika die burgemeester, burgemeesterskomitee en die stadsraad) voer die daaglikse bestuur uit van 'n munisipaliteit in Vlaandere.

## Eksterne skakels
NZASM-gedenkhuis

Die **NZASM-gedenkhuis “Mea Vota”** in  Pretoria huisves die gastehuis van die Tshwane-Universiteit vir Tegnologie.

Hierdie huis is in 1898 gebou vir die NZASM-ingenieur Antonie Westenberg en die NZASM se "Chef van Weg en Werken" C. van der Made. Dit toon duidelike tekens van die Nederlandse argitektuur van die laat 19de eeu. Toe die Tweede Vryheidsoorlog uitbreek, is Van der Made en Westenberg na Europa gedeporteer. In die oorlog is die huis waarskynlik  deur Britse amptenare en offisiere beset. Nadat daar verskeie ander eienaars was, koop die Vereniging Dr. Willem H.J. Punt die huis met die idee om dit te restoureer en daarna ‘n museum daarin te vestig wat aandag moet gee aan Kruger se Hollanders se bydrae tot die kultuurlewe in Pretoria tydens die presidentskap van Paul Kruger.

In Oktober 1980 is die huis by Rissikstraat 62 (24°  45′  17.48″  suid,  28°  11′  55.59″  oos) tot gedenkwaardigheid verklaar en sedert 1997 huisves dit die gastehuis.

## Bibliografie
*www.artefacts.co.za/main/Buildings/bldgframes.php?bldgid=12971
*www.dutchfootsteps.co.za/memorialhousemeavota.html
Gedenkteken Nederlanders in Transvaal 1850-1950

Die **Gedenkteken Nederlanders in Transvaal 1850-1950**  (die Hollander Monument) herdenk die bydrae van Kruger se Hollanders  en hul nageslag tot in die middel van die 20ste eeu. Hierdie gedenkteken staan op Neerlandia-plein in die winkelsentrum bekend as die Tremloods, Pretoria op die hoek van Lilian Ngoyi-straat (Van der Waltstraat) en Francis Baardstraat (Schoemanstraat) in Pretoria. Dit bestaan uit 'n fontein met konsentriese sirkels in die plaveisel. Rondom staan die name van sekere vooraanstaande Nederlandse families. Hierdie sirkels is onderverdeel in segmente om die areas van die openbare lewe voor te stel waarin die onderskeie families 'n rol gepeel het. Dit is op Sondag 16 Februarie 1992 onthul.

## Bibliografie
*Ploeger, Jan: Nederlanders in Transvaal 1850-1950. Pretoria: J.L. van Schaik, 1994. 
*Pretorius, Fransjohan: Nederlanders trap diep spore in ou Transvaal. Terugflits. In: Die Burger, 16 April 2025
WordWorld

***WordWorld*** is 'n Amerikaanse-Brits-Kanadese-Indiese-Iers CGI-animasie-televisiereeks wat op PBS Kids, CBeebies, TVOKids, Star Utsav, en TG4 debuteer het en geskep is deur Don Moody, Jacqueline Moody, Peter Schneider en Gary Friedman, gebaseer op die boeke met dieselfde houtraaisels. WordWorld is vervaardig deur Taffy Entertainment, Mike Young Productions, HOT Animation, HIT Entertainment, Nelvana Limited, Chilco Productions, Bardel Entertainment, Mercury Filmworks, EKA Productions, DQ Entertainment, Crest Animation Studios, en Telegael Teoranta. Die reeks se première was op 8 September 2007 en het op 29 Januarie 2011 geëindig na 45 episodes en 3 seisoene.

## Uitgangspunt 
As deel van *ABC Monsters* toon die reeks die avonture van 'n groep diere waarvan die liggame lyk soos die naam van hul spesie, byvoorbeeld: 'Dog' het 'n 'D' vir sy kop en 'n 'O' 'G' vir sy liggaam. Die meeste voorwerpe en plekke word ook uit woorde gemaak, waaronder 'Barn', 'Log', 'Drum', 'House', 'Jungle', 'Sub', 'Boots' en 'Pie'. Soms kom 'n "S" by 'n woord, en die voorwerp begin vermeerder, 'n voorbeeld sluit "Pies, Pies, Pies" in, en die hond probeer die vark vertel van meervoud 's'. Vark wat dink dat daar geen 'S' in 'Pie' is nie, probeer om daarvan ontslae te raak totdat dit bots met die woord 'Lepel' en lepels begin vermeerder. Ander voorwerpe, insluitend wolke, water van 'n afstand af en diverse voorwerpe, soos koeverte en emmers, word nie met letters gemaak nie.

## Rolverdeling
* H.D. Quinn as die verteller, hond, vlieg, eend en mier
* Lenore Zann as kangaroe, uil en tier
* George Bailey as gogga, aap en vark
* Daryl Ekroth as padda, monster en jakkals
* Mirm Krigel as beer en olifant
* Veronica Taylor as skaap, koei, kat en voël
* Marc Thompson as robot, by, haai en skilpad
* Meredith Zeitlin as 'n vis en walvis

## Verwysings
Moot

Die **Moot** is 'n vrugbare vallei tussen die Magaliesberg en 'n rif ten suide daarvan gevorm deur die Daspoort, die Silvertonrif en die Bronberg.

Die vallei is 100&nbsp;km lank en van 8 tot 12&nbsp;km breed. Dit strek van Pretoria se noordelike woonbuurte weswaarts langs die suidelike hange van die Magaliesberg tot by Skeerpoort, Hekpoort en Magaliesburg. Noordwaarts uit die Witwatersrandreeks vloei die Krokodilrivier deur die vrugbare vallei. 

Na die bou van die Sophia-dam in 1898 het boere na die omgewing gestroom. Toe die dam in 1909 breek, is dit met die Hartbeespoortdam vervang. Dit het ontwikkel tot 'n belangrike landboustreek waar mielies, koring, tabak, aartappels, lemoene en sagtevrugte verbou en witblits gestook word.

Die oorsprong van die naam *Die Moot* is so Afrikaans as wat kan kom. Dit beteken letterlik: "trog tussen berge of heuwels". Nou, "moot" in Nederlands beteken " 'n afsnyde stuk" (veral van vis), maar in Afrikaans het die woord aansienlike betekenisverruiming ondergaan. Eers het die begrip "moot" verwys na 'n stuk hout wat verkry word deur 'n boom in die lengte in verskillende dele te verdeel deur dit bv. te saag of te kap; maar dan ook "verdiepte smal lyn, strook of merk deur 'n voorwerp of handeling veroorsaak", en uiteindelik die "trog tussen berge of heuwels". Daaruit het die aardrykskundige benaming ontwikkel. En later kom die betekenis ook by: "langwerpige strook wat weens die een of ander besonderheid geaksentueer word en daarom uitstaan", byvoorbeeld 'n uitsig met 'n wye moot met woonbuurte, groen parke, jakarandarylane.

## Sien ook
*Lys van streeksname in Suid-Afrika

## Eksterne skakels 
* https://www.privateproperty.co.za/neighbourhoods/moot/882
* Die Moot op mapcarta.com
Park Chanyeol

duimnael|Park Chanyeol

**Park Chanyeol** (Koreaans: 박찬열) (gebore 27 November 1992) is 'n Suid-Koreaanse sanger van popmusiek.

## Verwysings 
## Eksterne skakels
Tai Orathai

**Tai Orathai** (Thai: ต่าย อรทัย) (gebore 27 Maart 1980) is 'n Thaise mor lam, luk thung en popmusieksangeres.

## Verwysings
Chalermpol Malakham

**Chalermpol Malakham** (Thai: เฉลิมพล มาลาคำ, RTGS: **Chalermphol Malakam**) (gebore 10 Oktober 1962) is 'n Thaise mor lam, luk thung en popmusiek sanger.

## Verwysings
Dalida

[duimnael|links|Een van Dalida se bekendste fotos, geneem op 2 Januarie 1967 in [Sanremo, Italië. Saam met haar vriend Luigi Tenco het sy destyds aan die Sanremo-sangfees deelgeneem. Toe Luigi verneem het dat hy nie tot die eindrondte deurgedring het nie, het hy in sy hotelkamer selfmoord gepleeg. Dalida het 'n poging onderneem om hom in die dood te volg]]

**Iolanda Cristina Gigliotti** [joˈlanda kriˈstiːna dʒiʎˈʎɔtti] (17 Januarie 1933 – 3 Mei 1987), beter bekend onder haar kunstenaarsnaam **Dalida**, was 'n Franse sangeres en aktrise wat as dogter van Italiaanse ouers in die Egiptiese hoofstad Kaïro gebore is. Twee jaar nadat sy die Mejuffrou Egipte-kompetisie van 1954 gewen het, het sy 'n loopbaan in die musiekbedryf begin wat 31 jaar sou duur en waartydens wêreldwyd 170 miljoen langspelers en enkelsnitte met haar liedere verkoop is.

Een van haar enkelsnitte, *Bambino*, was as haar eerste groot sukses in 1957 was vir 31 weke lank die nommer een op die Franse trefferlys. Haar donker-melancholiese sangkuns, geaksentueer deur haar donker stem en 'n effense Italiaanse aksent in haar Frans, het haar eie privaat lewe weerspieël wat deur die selfmoorde van twee vriende en lewensmaats en haar gewese eggenoot oorskadu is.

Die loopbaan het tot 'n tragiese einde gekom toe sy in 1987 in Parys haar eie lewe geneem het – kort nadat haar destydse vriend selfmoord gepleeg het. Die Amerikaanse tegnologiereus Google het Dalida, wat as een van die grootste sterre in die Franse musiekgeskiedenis beskou word, op 17 Januarie 2019 met 'n *doodle* vereer.

## Verwysings 
## Eksterne skakels 
; Media
* *YouTube.com: Paroles...paroles... - Duet met Alain Delon (1972)*
Lahti

**Lahti** (Fins: [ˈlɑxti]; Sweeds: *Lahtis*) is 'n stad en munisipaliteit in Suid-Finland. Met 'n oppervlakte van 517,63 vierkante kilometer en 'n bevolking van 120&nbsp;175 (2022) is dit die negende grootste stad in dié land ná Helsinki (Helsingfors), Espoo (Esbo), Tampere (Tammerfors), Vantaa (Vanda), Oulu (Uleåborg), Turku (Åbo), Jyväskylä en Kuopio.

duimnael|links|'n Uitsig oor Lahti
Lahti is geleë aan die suidpunt van een van Finland se grootste meerstelsels (die Vesijarei-Päijännemeer) ongeveer 100&nbsp;km noordoos van Helsinki. Dit is 'n uitstekend uitgelegde moderne stad en is eers in 1878 gestig. Deesdae is dit die middelpunt van Finland se meubelbedryf; ander nywerhede lewer sellulose, papier, laaghout en vuurhoutjies (al hierdie produkte kom van hout uit die woude om die stad), skoene en glas.

Lahti is op vier na die grootste stad in Finland; sy bevolking, wat in die laaste dekade of twee sterk gestyg het, is tans meer as 100&nbsp;000. Lahti is ook die belangrikste wintersportsentrum in Finland en beskik oor 'n hoë springtoring vir skiërs.

## Verwysings 
## Bronnelys 
* *Kennis*, 1980, , volume 2, bl. 273

## Eksterne skakels 
*  
*  Amptelike webwerf
*
Sayan Sanya

**Sayan Deesamer** (Thai: สายัณห์ ดีเสมอ) beter bekend onder sy verhoognaam **Sayan Sanya** (Thai: สายัณห์ สัญญา) (1953 - 2013) was 'n beroemde Thaise musieksanger.

## Verwysings 
## Eksterne skakels
NZASM-monument

Die **NZASM-monument** op die stasie van Waterval-Boven herdenk die duisende werkers op die Oosterlijn.

Dit is opgerig op inisiatief van oud-Nederlanders en oud-NZASM-personeel en onthul in Augustus 1934 deur die in Nederland gebore Albert Kuit (1876-1949), skrywer, politikus en op daardie tydstip die spoorwegkommissaris van die Suid-Afrikaanse Spoorweë.

Die gedenkteken op die perron bestaan uit ‘n rots met ‘n gedenkplaat en ‘n stuk tandratspoorlyn.
Gabor

**Gabor** kan verwys na:

* Dennis Gabor, Hongaars-Britse fisikus
* Eva Gabor, Amerikaanse aktrise, suster van Magda en Zsa Zsa
* Magda Gabor, Amerikaanse aktrise 
* Zsa Zsa Gabor, Amerikaanse aktrise
Harry Houdini

**Harry Houdini** (gebore **Erik Weisz**, later Ehrich Weiss of Harry Weiss, 24 Maart 1874 - 31 Oktober 1926) was 'n Hongaarsgebore Amerikaanse kulkunstenaar en waaghals, bekend vir sy sensasionele ontsnappogings. 

In 1904 het duisende mense hom dopgehou terwyl hy probeer ontsnap uit spesiale handboeie. 'n Ander toertjie het gesien hoe hy lewend begrawe is en net in staat was om homself op die oppervlak te klou. Terwyl baie mense vermoed het dat hierdie ontsnappings vervals was, het Houdini homself voorgestel as die plaag van valse spiritualiste. As president van die Society of American Magicians was hy gretig om professionele standaarde te handhaaf en bedrieglike kunstenaars bloot te lê. Hy was ook vinnig om iemand te dagvaar wat sy ontsnappingstoertjies naboots.

Houdini het verskeie films gemaak, maar sy optrede gestaak toe hy nie meer geld kon maak nie. Hy was ook 'n ywerige vlieënier en het gepoog om die eerste man te word om 'n vliegtuig in Australië te vlieg.

## Vroeë lewe 
Erik Weisz is in Boedapest gebore in 'n Joodse gesin.

Weisz arriveer op 3 Julie 1878 in die Verenigde State van Amerika met die SS *Fresia* saam met sy ma (wat swanger was) en sy vier broers. Die gesin het hul van verander na die Duitse spelling Weiss, en Erik het Ehrich geword. 

## Publikasies 
Houdini het gedurende sy loopbaan talle boeke gepubliseer (waarvan sommige geskryf is deur sy goeie vriend Walter B. Gibson, die skepper van The Shadow).

* *The Right Way to Do Wrong: An Exposé of Successful Criminals* (1906)
* *Handcuff Secrets* (1907)
* *The Unmasking of Robert-Houdin* (1908)
* *Magical Rope Ties and Escapes* (1920)
* *Miracle Mongers and Their Methods* (1920)
* ''Houdini's Paper Magic* (1921)
* *A Magician Among the Spirits* (1924) 
* *Houdini Exposes the Tricks Used by the Boston Medium "Margery"* (1924)
* *Imprisoned with the Pharaohs'' (1924),'n kortverhaal geskryf deur H.P. Lovecraft.
* *How I Unmask the Spirit Fakers*, artikel vir *Popular Science* (November 1925)
* *How I do My "Spirit Tricks"*, artikel vir *Popular Science* (Desember 1925)
* *Conjuring* (1926), artikel vir die Encyclopædia Britannica se dertiende weergawe.

## Filmografie 
* *Merveilleux Exploits du Célébre Houdini à Paris*—Cinema Lux (1909)—homself
* *The Master Mystery*—Octagon Films (1918)—rol van Quentin Locke
* *The Grim Game*—Famous Players-Lasky/Paramount (1919)—rol van  Harvey Handford
* *Terror Island*—Famous Players Lasky/Paramount (1920)—rol van Harry Harper
* *The Man from Beyond*—Houdini Picture Corporation (1922)—rol van Howard Hillary
* *Haldane of the Secret Service*—Houdini Picture Corporation/Film Booking Offices of America (1923)—rol van Heath Haldane

## Verwysings 
## Eksterne skakels 
* 
*
Pornsak Songsaeng

**Pornsak Songsaeng** (Thai: พรศักดิ์ ส่องแสง) (gebore 2 November 1960 - 15 Oktober 2021) is 'n bekende Thai luk thung en mor lam sanger. Hy was gewild vir sy lied "Sao Jan Kang Koab".

## Verwysings 
## Eksterne skakels 
}
Paula Slier

thumb|Paula Slier

**Paula Slier** (gebore op 26 Maart 1973) is 'n Suid-Afrikaanse televisie-, radio- en gedrukte media joernalis, asook nuusredakteur en oorlogskorrespondent, wat in die Midde-Ooste gebaseer is. Sy dien as die Hoof van die Midde-Oosterse Buro vir RT. Sy is ook die stigter en hoof van *Newshound Media International*. 

## Vroeë lewe, familie en loopbaan 
Slier is gebore in Johannesburg, Suid-Afrika uit 'n Joodse gesin, en is die oudste van drie, met 'n jonger broer en suster. Sy het aan die Hoër Meisieskool Waverley gematrikuleer, Die dokumentêr is op die internasionale TV-fees in Moskou met 'n derde plek bekroon in die kategorie "Beste dokumentêre rolprent". 

Sy het tydens die konflik in die Ooste van die Oekraïne 'n pro-Russiese standpunt ingeneem en die gebeure vanuit die oogpunt van pro-Russiese separatiste gedek as korrespondent vir Russia Today. In 2014 het sy, verstommend genoeg, geglimlag terwyl sy besig was met 'n verfilming toe 'n *Grad*-missiel agter haar afgevuur is. In 2015 is sy gedwing om Kiëf te verlaat nadat 'n plaaslike joernalis, Denis Kazansky, veiligheidsdienste aangemoedig het om haar in hegtenis te neem. Kazansky het beweer dat sy 'n "'n werknemer van die Kremlin-propagandakanaal Russia Today (RT) is, wat grynsend berig het oor selfverdedigingsmagte wat Oekraïense soldate met *Grad*-missiele aanval." 'n Ander Oekraïense joernalis, Anatoly Sharii, het 'n YouTube-video geplaas waarin hy Kazansky beskuldig het van leuens en verdraaiing van feite. 

In Junie 2018 het Slier na Kiëf gereis om 'n konferensie by te woon oor vryheid van spraak, wat deur die Organisasie vir Veiligheid en Samewerking in Europa gereël is. Na haar aankoms op die Boryspil-lughawe is sy by doeane voorgekeer. Haar paspoort is weggeneem nadat dit gemerk is. Slier is toegang tot die Oekraïne (waar sy vroeër oor die konflik berig het) geweier "kragtens Oekraïense wetgewing oor grensbeheer", en is vir 8 ure by die lughawe opgehou. Slier en haar mede-joernalis, Yevgeny Primakov van die Rossiya 24-kanaal, is vir 'n termyn van vyf jaar verbied om terug te keer na die Oekraïne.

## Verwysings 
## Eksterne skakels 
*  
*
Abel Knobel

**Abel Knobel** is 'n Suid-Afrikaanse sanger en akteur. Hy is bekend vir sy lidmaatskap van die musiekgroep NRG en as akteur op *7de Laan*.

## Diskografie 
### NRG 
* 2011: *Energie*
* 2014: *Roulette*
* 2015: *Als of niks*

### Solo 
* 2019: *Refleksies*

## Filmografie 
* *7de Laan*

## Verwysings 
## Eksterne skakels 
* 
*
Elsene

**Elsene**  of **Ixelles**  is 'n nedersetting en munisipaliteit in die Brusselse Hoofstedelike Gewes, met 'n bevolking van sowat 87&nbsp;000 in 2019 en 'n oppervlakte van 6 km².

## Geboortes 
* Audrey Hepburn (1929-1993), Brits-Nederlandse aktrise
* Sophie Wilmès (1975), politikus (eerste minister)

## Eksterne skakels 
*  Die amptelike webwerf van die munisipaliteit
Dj R'AN

'''Dj R'AN''' is 'n Franse platejoggie en musiekprodusent uit Montpelier, Frankryk, bekend vir sy hervermenings en werk saam met 'n aantal kunstenaars. Sy musiek sluit in reggaeton, urban musiek en R&B.

## Singles
*2013: «La Bamba 2k13» feat. Jota Efe («La Bamba» Remix)
*2014: «Me Gusta» feat. José de Rico, Willy William & Anna Torres https://www.youtube.com/watch?v=s4Ks1W7uedA
*2014: «Es Carnaval» feat. Jonatan.s
*2016: «Kiss Kiss» feat. Mohombi, Big Ali (remix of Tarkan - "Şımarık") https://www.youtube.com/watch?v=WMCDx2edfU8
**2017: «Kiss Kiss» with Ardian Bujupi feat. Mohombi, Big Ali (adaptation of Tarkan's "Şımarık") https://ht.wikipedia.org/wiki/Dj_R%27AN
*2017: «Hands Up»
*2018: «Everything Correct» feat. Jahyanai King & Eilijah
*2019: «Papy (Rompelo mami)» feat. Kamaleon
*2019: «Te Quiero» feat. Rio Santana
*2020: «Sinaï» feat. Panjabi MC
*2020: «Cocktail» / «Cocktail Remix» feat Tayc

## Verwysings 
## Eksterne skakels 
*Dj R'AN Facebook
*Dj R'AN YouTube channel
*backdoorpodcasts: Dj R'AN productions
Siriporn Ampaipong

**Siriporn Ampaipong** (Alternatiewe spelling: **Siriporn Umpaipong**; Thai: ศิริพร อำไพพงษ์; RTGS: *Siriphon Amphaiphong*, geboorte naam **Sirima Amken**; Thai: ศิริมา อำเคน; RTGS: *Sirima Amkhen* ; gebore Maandag 7 Desember 1964) is 'n mor lam en luk thung sanger uit die Isan-streek van Thailand.

Siriporn Ampaipong is gebore in 'n familie van mor lam-sangers in die Udon Thani-provinsie. Die meeste van haar liedjies is sentimentele ballades. Sy het tussen 2001 en 2004 agt treffer-albums uitgereik en word beskou as een van Thailand se gewildste volksangers.

## Verwysings
Yui Yatyer

**Yui Yatyer** (Thai: ยุ้ย ญาติเยอะ, RTGS: Yatyoe), regte naam **Jariya Preedakul** (จริยา ปรีดากูล), is 'n Thaise sanger van Luk.

## Eksterne skakels
Lys van Suid-Afrikaanse podsendings

Hier volg ’n alfabetiese **lys van Suid-Afrikaanse podsendings**.

## A 
*Afrikaans Aktueel
*Afrikaans Preke
*Afrikaans.radio
*Afrikaans Vandag
*Agter die Skerms (www.afrikaans.radio)
* Air It
* Azille Coetzee: In my vel, in ons taal

## B 
**BizNews* (in Engels)
*Boerseun in Melbourne

## C 
* Coffee with Candice

## D 
*Die Bybel vir Vandag
* Dirk Scheepers Program

## E 
*Eersgesind Klanklêers

## F 
*The Fat Wallet Show from Just One Lap (in Engels)

## G 
## H 
*Hoor Hier!
*HUIS (www.afrikaans.radio)
* huiDIG

## I 
## J 
*Jacatainment NOW
*JSEDirect (in Engels)

## K 
* Klipkouers

## L 
## M 
*Maroela Media Onderhoude
*Mannetjiesvrou
*The Money Show (in Engels)
*Môre onder die Soeklig

## N 
*Narratief met Bouwer Bosch
*NB Uitgewers
*Nuuspod

## O 
*Chairfoon - Leesgroep
*Chairefoon - Onder Die Bome

## P 
*Podlitiek
*Podvoeding

## Q 
## R 
*Renegade Report (in Engels)
*Rooirose Radio
*RSG Potgooi (Verskeie radioprogramme word gelaai)
**RSG: Die Tale Wat Ons Praat
**RSG: Geldsake

## S 
* Sitkamer
* Subteks
* So loop hy maar

## T 
* Tafelmaniere
*Radio Taalblad
* The South African-ness

## U 
## V 
*Virtuele Instituut vir Afrikaans
*Virtuele Instituut vir Afrikaans - joernaal

## W 
* WAT met Willim Welsyn
* Wat de vloekwoord
*Weg Stories

## X 
## Y 
## Z 
## Verwysings
Yitzhak Shamir

**Yitzhak Shamir** (1915 - 2012) was 'n Israelse politikus wat aan die liberale Herut- en Likud-partye behoort het. 

Shamir was vanaf 1974 tot 1996 'n lid van die Knesset en van 1977 tot 1980 ook die voorsitter van die Knesset gewees, en het (as waarnemer) baie ministersposte beklee. So was hy vanaf 1980 tot 1986 die minister van Buitelandse Sake, en van 1983 tot 1984 asook van 1986 tot 1992 die sewende eerste minister van Israel gewees. Tydens sy tweede ampstermyn het die Palestynse Eerste Intifada in 1987 aangevang.

Hy was in die Russiese Ryk gebore, en het in 1935 vanuit Pole na die Britse mandaat van Palestina geëmigreer. Hy was een van die paramilitêre Joodse organisasie Lechi se leiers gewees, en het van 1955 tot 1965 by die geheime diens die Mossad gewerk.

## Eksterne skakels 
* Knesset se webwerf
Kersliedjies in Afrikaans

Die meeste **Kersliedjies in Afrikaans** het aanvanklik as vertalings of verwerkings van Europese of Amerikaanse Kersfeesliedere begin (baie van hulle self voorheen kontrafakte); van hulle het nie besondere byval gevind nie, ander het wel. Eers teen die tweede helfte van die 20ste eeu het platemaatskappye ook munt uit Kersfees begin slaan, terwyl die kerke hul eerste sangbundels vir die jeug uitgegee het.

regs|250px
## Tradisionele kerkliedere 
### *Adventlofliedere* (Sewendedag-Adventistekerk) 
Die volgende liedere is opgeneem in die *Adventlofliedere* (1960, met bladmusiek):

### *Afrikaanse Gesangeboek* (1978) 
Die oorsprong van die volgende liedere word aangetref in *Waar kom ons Afrikaanse Gesange vandaan* deur G.G. Cilliers (1982), betreffende die Afrikaanse Gesangeboek (1978 en vroeër):

### *Die Halleluja* (1972) 
Die volgende liedere gedenk die geboorte van God, die Seun, in die *Die Halleluja* (1972, met bladmusiek):

### *Jeugsangbundel 1* (1984) 
Die volgende liedere is opgeneem in die *Jeugsangbundel 1* (1984, met bladmusiek):

### *Jeugsangbundel 2* (1993) 
Die volgende liedere is opgeneem in die *Jeugsangbundel 2* (1993, met bladmusiek):

### *Sionsgesange* (1947) 
## Buitekerklike verband 
### *FAK-Sangbundel* (1961) 
### *FAK-Sangbundel 2* (2016) 
### Ander voorbeelde
Hun Sen

**Hun Sen** (Khmer: ហ៊ុន សែន; gebore op 5 Augustus 1952) is 'n Kambodjaanse politikus en voormalige militêre bevelvoerder wat tussen 1985 en 2023 die premier van Kambodja was. Hy is die langsdienende regeringshoof in Kambodja se geskiedenis. Hy is ook die president van die Kambodjaanse Volksparty (CPP), wat Kambodja sedert 1979 regeer, en 'n lid van die Nasionale Vergadering vir Kandal.

## Biografie 
Hun Sen is op 5 Augustus 1952 as Hun Bunal (ook Hun Nal genoem) in Peam Kaoh Sna, Kampong Cham gebore. Sy vader, Hun Neang, was 'n inwonende monnik in 'n plaaslike Wat in die Kampong Cham-provinsie voordat hy homself ontslaan het om by die Franse verset aan te sluit en in die 1940's met Hun Sen se ma, Dee Yon, te trou. Hun Neang se grootouers aan vaderskant was ryk grondeienaars van 'n Teochew Chinese-afkoms.

Hun Neang het van sy familie se bates geërf, insluitend verskeie hektaar grond, en het 'n relatief gemaklike lewe gelei totdat 'n ontvoeringsvoorval hul familie gedwing het om baie van hul bates te verkoop. Hun Nal het sy gesin op die ouderdom van 13 verlaat om 'n kloosterskool in Phnom Penh by te woon. Hy het destyds sy naam verander na Ritthi Sen of net bloot Sen; sy vorige voornaam, Nal, was dikwels 'n bynaam vir oorgewig kinders.

## Militêre loopbaan 
Nadat Lon Nol in 1970 vir Norodom Sihanouk van bewind verwyder het, het Sen sy opvoeding prysgegee om by die Khmer Rouge aan te sluit na aanleiding van Sihanouk se instruksie om by die opstand aan te sluit. Sen beweer ook dat hy geïnspireer is om teen buitelandse inmenging te veg nadat sy tuisdorp Memot in Operasie Menu deur Amerikaanse vliegtuie gebombardeer is. Sen beweer hy het destyds geen politieke opinies of ideologie gehad nie. Hy moes sy naam na Hun Samrach verander het om sy identiteit te verbloem. 

Hy het die amp tydens die Verenigde Nasies-beheerde oorgangsowerheid in Kambodja (UNTAC) tot die 1993 VN-geborgde verkiesings, wat daartoe gelei het dat die opposisieparty FUNCINPEC die meerderheid stemme gewen het alhoewel nie genoeg setels in die parlement vir 'n meerderheid nie, beklee. Hun Sen en sy party het die uitslag van die verkiesing formeel verwerp. Hun Sen en Norodom Chakrapong het gedreig om sewe provinsies van Kambodja af te stig en CPP-gesteunde magte het geweld teen VN en FUNCINPEC-magte gepleeg. UNTAC en FUNCINPEC het op 'n unieke magsdelingsooreenkoms saamgestem met Hun Sen wat as Tweede Eerste Minister saam met eerste Eerste Minister Norodom Ranariddh sou dien. In die 1998-verkiesing het Hun Sen se CPP 'n meerderheid in die Kambodjaanse parlement gewen en hy het toe weer die land se enkele eerste minister geword.

Na byna vier dekades in amp het Hun Sen na die 2023-verkiesing bedank en hy is deur sy seun Hun Manet opgevolg.

## Verwysings 
## Eksterne skakels
Mangpor Chonthicha

**Mangpor Cholthicha** (Thai: แมงปอ ชลธิชา) is 'n beroemde Thai Luk thung sangeres en aktrise.

## Eksterne skakels
Sunaree Rachasima

**Sunaree Rachasima** (Thai: สุนารี ราชสีมา, gebore as **Tim Sonna** op 16 Maart 1968) is 'n beroemde Thai Luk thung sangeres.

## Herkoms
Sonna is in die Nakhon Rachasima Provinsie gebore, haar ouers is Thin en Yom Sonna.

Sy is op 18 Desember 2019 met Walther Deloft, 'n Switser, getroud.

## Verwysings
Monkaen Kaenkoon

**Monkaen Kaenkoon** (Thai: มนต์แคน แก่นคูน, RTGS: **Monkhaen Kaenkhun**) (gebore 20 Julie 1973) is 'n Thaise mor lam, luk thung en popmusiek sanger.

## Verwysings
Sansevieria

***Sansevieria*** is 'n genus van sowat 70 spesies in die divisie van bedeksadiges (blomdraende plante, Angiospermae) in die koninkryk van plante (Plantae). Die genus is inheems aan kontinentale Afrika, Madagaskar, en suidelike Asië, en word volgens die APG III-klassifikasiestelsel by die genus *Dracaena* ingesluit. Beide genera word by die subfamilie Nolinoideae (voorheen die familie Ruscaceae) in die familie Asparagaceae ingedeel. *Sansevieria* is ook al by die voormalige familie Dracaenaceae ingedeel.

## Spesies 
## Verwysings
Virginia Raggi

**Virginia Elena Raggi** (18 Julie 1978 in Rome) is 'n Italiaanse advokaat en politikus in die party MoVimento 5 Stelle (M5S, «Vyfsterbeweging»). Sy is in Rome gebore en grootgemaak. Ná haar studies in die regte aan die Universiteit Roma Tre was sy as patenteprokureur in Rome werksaam.

Raggi, wat ná die geboorte van haar seun tot die politiek toegetree het en lid van Rome se stadsraad was, is op 22 Junie 2016 met 67,2 persent van die uitgebragte as burgemeesteres van haar geboortestad Rome en die Metropolitane Stad Rome verkies as die eerste vrou wat hierdie amp in die lang geskiedenis van die stad beklee. Die amp word as een van die moeilikste in Italië beskryf, gegewe die negatiewe invloed van nepotisme en korrupsie op die munisipale besluitnemingsprosesse wat aan Rome die reputasie van onregeerbaarheid gegee het.

Die knellendste kwessies is Rome se groot skuldlas wat twee keer so groot is soos sy jaarlikse begroting, vullisverwydering (Rome se vullisverwerkingsaanlegte is nie meer in staat om die hoofstad se afval te hanteer nie, omliggende munisipaliteite is nie meer bereid om Rome se vullis op hulle stortterreine te aanvaar nie, terwyl ook die vullisuitvoer na Oostenryk intussen gestaak is en 'n nuwe ooreenkoms met Swede gesluit moes word), die slegte toestand van Rome se padnetwerk en openbare vervoer wat as bankrot beskou word ('n derde van alle busse is buite bedryf gestel, terwyl vervaardigers intussen weier om nuwe voertuie af te lewer uit vrees dat hulle nie betaal word nie).

Op 25 Oktober 2019 het vakbondlede en medewerkers van munisipale ondernemings aan 'n staking deelgeneem en Raggi se bedanking geëis.

## Verwysings 
## Eksterne skakels
Win Myint

duimnael
**Win Myint** (Birmaans: ဝင်းမြင့်; gebore 8 November 1951) is 'n Birmaanse politikus wat van 2018 tot 2021 as die tiende president van Mianmar gedien het. Win Myint is uit sy amp verwyder in die militêre staatsgreep in 2021. Hy was die Speaker van die Huis van Verteenwoordigers van Mianmar van 2016 tot 2018. Hy het ook gedien as 'n parlementslid in die Huis van Verteenwoordigers (Pyithu Hluttaw) van 2012 tot 2018. Win Myint is beskou as 'n belangrike bondgenoot en van Staatsraadgewer Aung San Suu Kyi, wat as die regeringshoof gedien het.

## Eksterne skakels
Pierre Etienne Rousseau

**Pierre Etienne Rousseau** (4 Oktober 1910 - 12 April 1993) beter bekend as **Etienne Rousseau** was 'n Suid-Afrikaanse wetenskaplike en die stigter van SASOL.

## Vroeë lewe 
Etienne Rousseau is in Worcester gebore. In 1914 verhuis die gesin na Laingsburg, waar Etienne die eerste tekens toon van sy lewenslange belangstelling in die chemie van steenkool en petroleum. In 1925, op die ouderdom van 15, het hy 'n artikel in *Die Burger* gepubliseer wat die Fischer-Tropsch-proses beskryf oor hoe om steenkool in olie om te skakel.

In 1926 het hy ingeskryf as chemiestudent aan die Universiteit Stellenbosch en het vinnig gevorder met sy BSc en MSc. In 1933 besluit hy om nie 'n doktorsgraad te volg nie, maar verkies eerder om as 'n genoot van die *British Institution of Chemical Engineers* te kwalifiseer.

## Loopbaan 
Ná sy terugkeer na Suid-Afrika het hy by 'n paar firmas gewerk. Rousseau is aangestel as bedryfsadviseur vir Federale Volksbeleggings, 'n nywerheidsgroep, en word in 1945 aangestel die besturende direkteur. Hy het vir Anglovaal gewerk toe die regeringswisseling in 1948 die skepping van ondernemings in staatsbesit versnel het. Onder sy leiding is SASOL in die 1950's ontwikkel, en bedrywighede het in 1960 begin. Rousseau word die eerste besturende direkteur van SASOL. Na die sukses van SASOL het Rousseau die firma *Marine Products* in Gansbaai ontwikkel.

Rousseau was tydens sy loopbaan voorsitter van minstens 20 groot ondernemings en het verskeie eredoktorsgrade, medaljes en versierings ontvang.

## Aftreejare 
Die gesin het jare lank 'n huis in Voëlklip gehad en na sy aftrede het Rousseau 'n stuk grond in Fernkloof as 'n gesinsbyeenkoms gekoop.

## Sien ook 
* SASOL
* Leon Rousseau

## Bron 
* *Reassessing the Role of Management in the Golden Age: An International Comparison of Public Sector Managers 1945–1975 (Central Issues in Contemporary Economic Theory and Policy)* (2017) 1ste Weergawe

## Verwysings
Benjamin Radford

**Benjamin Radford** (gebore op 2 Oktober 1970) is 'n Amerikaanse skrywer, ondersoeker en skeptikus. Hy het al meer as twintig boeke geskryf of bydrae aan gelewer en meer as 'n duisend artikels en kolomme geskryf oor 'n wye verskeidenheid onderwerpe, waaronder stedelike legendes, onverklaarbare raaisels, die paranormale, kritiese denke, massahisterie en mediageletterdheid. Sy boek, *Mysterious New Mexico: Miracle, Magic, and Monsters in the Land of Enchantment*, is in die somer van 2014 gepubliseer en is 'n wetenskaplike ondersoek na beroemde legendes en volksoorleweringe in die staat Nieu-Meksiko. In 2016 het Radford *Bad Clowns*, 'n 2017 Independent Publisher Book Awards-bronspryswenner, gepubliseer 

Radford se 2007-rolprent, *Clicker Clatter*, is 'n satire wat beskryf word as "'n geanimeerde kortstuk wat televisie en televisie-joernalistiek blootstel vir die woestyn wat dit is. Niks is veilig in hierdie skerp satire nie, van skrik-vir-die-week-programmering tot Katie Couric se dom onderhoudsvrae, verspotte dwelmadvertensies, 'borsterrorisme' en die frustrasie van geskarrelende pornografie." 

Albei films is op filmfeeste regoor die wêreld vertoon, en *Clicker Clatter* het die prys "Beste tradisionele animasie" tydens die 2007 California International Animation Festival gewen. *Clicker Clatter* het 'n aanlyn verspreider en kan gesien word op SnagFilms.com. Ander spelers het die spel geprys as "een van die 'koelste' en belangrikste dinge wat met bordspeletjies moet gebeur", en "awesome, en verdomp snaaks .. dit is *Candyland* vir mense wat die sneltrein na die hel wil hê". Carl Raschke, professor in godsdiensstudies aan die Universiteit van Denver, het Radford se bordspeletjie gekritiseer en vir *USA Today* gesê dat die speletjie "te dom klink om ver te gaan". 

### Undead Apocalypse 
In 2013 het Radford planne bekendgestel vir 'n opvolg van die *Playing Gods*-bordspel, getiteld *Undead Apocalypse: War of the Damned*. Dit sou opregte leerstellings rakende weerwolwe, Vampiere en zombies in die bordspeletjie geïntegreer het.  'n Kickstarter-veldtog om die spel te finansier, is in Junie 2013 van stapel gestuur, maar dit is gekanselleer toe dit duidelik geword het dat dit nie ten volle sou finansier nie. 

## Geselekteerde bibliografie 
*
*
*
*
*
*
*
*
* 

## Verwysings 
## Eksterne skakels 
* Toneelstukke van Clicker Clatter 
*
Slangsteen

**Slangstene** word sedert antieke tye in die volksgeneeskunde van verskeie dele van die wêreld gebruik vir die behandeling van slangbyt.

Primitiewe volkere het geglo dat so ‘n slangsteentjie vassuig aan die wonde waar ‘n slang, skerpioen, insek of ‘n hondsdol dier gesteek of gebyt het of ‘n plek in die liggaam waar ontsteking voorkom en die gif dan uittrek. As so ‘n steen vol is, val dit van die wond af. Word die steen daarna in melk geplaas, trek die gif in die melk in en kan die steen opnuut gebruik word. So ‘n steen was gewoonlik poreus, plat soos ‘n klein munt, swart van kleur en baie goed gepoleer. Die egtheid daarvan is getoets deur te kyk of dit aan die verhemelte vassuig. Alhoewel dit ‘n steen genoem word, is dikwels ‘n stuk been van ‘n dier gebruik.  Dit kon ook ‘n harde voorwerp wees afkomstig uit die maag van ‘n herkouer. In ander gevalle was dit weer ‘n glasagtige voorwerp wat bestempel is as die verharde spoeg van ‘n adder. In sekere ou families is 'n slangsteen as 'n  kosbare erfstuk bewaar en kom dit volgens die familielegendes dikwels nog saam uit Nederlands Oos-Indië. Ook onder die Khoikhoi was dit bekend en selfs Carl Peter Thunberg en Frederick Courtney Selous het hul vertroue daarin uitgespreek.

Daar bestaan geen wetenskaplike navorsing wat bewys dat ‘n slangsteen die eienskap besit wat in die folklore daaraan toegeskryf word. Wetenskaplikes beskou dit bloot as **bygeloof**.

## Lees ook 
*Giftigheid

## Bibliografie 
* nebi.nlm.nih.gov
Labia (geslagsdele)

Die **labia** of **skaamlippe** is deel van die vroulike geslagsdele; hulle is die belangrikste uitwendig sigbare dele van die vulva. In mense is daar twee soorte labia: die **labia majora** (die buitenste of groot skaamlippe) en die **labia minora**, twee velvoue tussen die groot labia. Die labia omring en beskerm die klitoris en die opening van die vagina en urinebuis.

## Anatomie
Die labia majora of groot skaamlippe is lipvormige strukture wat hoofsaaklik uit vel en vetweefsel bestaan en aan albei kante van die vulva voorkom. Dit het dikwels ’n plomp voorkoms en is dikker na voor. 

Die binneste oppervlak van die labia minora is ’n dun, klam vel met die voorkoms van slymvlies. Hulle bevat baie oliekliere en soms sweetkliere. Die labia minora het baie senuwee-eindpunte en ’n kern van erektiele weefsel.

### Diversiteit
Die kleur, grootte, lengte en vorm van die klein skaamlippe wissel baie van vrou tot vrou. en hulle tekstuur kan wissel van glad tot baie gerimpeld.

## Seksuele opwekking en reaksie
thumb|240px|LINKS: ’n Vulva onder normale omstandighede. REGS: Wanner die vrou seksueel opgewek is, swel die groot en klein labia op, die groot labia trek effens terug en die vulva raak gesmeer.
Die labia is een van die vrou se erogene (seksueel sensitiewe) sones. Die labia minora reageer op seksuele prikkeling, en hulle sensitiwiteit wissel baie van vrou tot vrou. In sommige vroue is hulle so sensitief dat enigiets meer as ’n ligte aanraking ongemaklik kan wees, terwyl stimulasie in ander vroue geen reaksie kan ontlok nie. Die labia kan seksueel gestimuleer word as deel van masturbasie of met ’n seksmaat deur dit met die vingers aan te raak of tydens orale seks. Deur die labia minora te beweeg kan die uiters sensitiewe klitoris ook gestimuleer word.

Tydens seksuele stimulasie swel die labia majora op vanweë groter bloedtoevoer na die streek en trek terug, en so word die vulva effens ontbloot. Die labia minora word met bloed gevul en swel op tot tussen twee en drie keer die normale deursnee. Hulle word ook rooier of donkerder. 

Ná ’n orgasme sal die labia geleidelik na die natuurlike toestand terugkeer as die vrou nie verder gestimuleer word nie. Die labia minora keer binne twee minute na hulle oorspronklike kleur terug en swelling neem binne vyf tot tien minute af. Die labia majora keer binne sowat ’n uur na hulle natuurlike toestand terug.

## Verwysings
## Bykomende bronne
*15px Hierdie artikel is vertaal uit die Engelse Wikipedia
Labia (dubbelsinnig)

Die term **Labia** kan verwys na:

*Labia (teater), ’n rolprentteater in Kaapstad.
*Labia (geslagsdele), die skaamlippe van ’n vrou.